
Text rozhodnutia
Súd: Krajský súd Bratislava Spisová značka: 6Co/162/2015 Identifikačné číslo súdneho spisu: 1314219026 Dátum vydania rozhodnutia: 19. 05. 2015 Meno a priezvisko sudcu, VSÚ: JUDr. Martin Murgaš ECLI: ECLI:SK:KSBA:2015:1314219026.1 Uznesenie Krajský súd v Bratislave v právnej veci žalobkyne: Allianz - Slovenská poisťovňa, a. s., Dostojevského rad č. 4, Bratislava, proti žalovanému: T. T., X. P. D.. Č.. X, N. L. J., o 169,43 eur s prísl., na odvolanie žalobkyne proti uzneseniu Okresného súdu Bratislava III z 29. januára 2015, č. k. 39Ro/2009/2014- 20, pomerom hlasov 3:0, takto r o z h o d o l : Odvolanie sa o d m i e t a . Žiaden z účastníkov nemá právo na náhradu trov odvolacieho konania. o d ô v o d n e n i e : Napadnutým uznesením súd prvého stupňa vrátil žalobkyni poplatok za žalobu 9,80 eur prostredníctvom Daňového úradu Bratislava do 30 dní od doručenia právoplatného uznesenia. V odôvodnení napadnutého uznesenia súd prvého stupňa uviedol, že žalobkyňu vyzval na zaplatenie poplatku za žalobu vo výške 16,50 eur, ale žalobkyňa zaplatila poplatok vo výške 33,- eur, teda duplicitne. Vzhľadom na to súd prvého stupňa postupoval v zmysle § 11 ods. 2 prvá veta zák. č. 71/1992 Zb. a preplatok žalobkyni vrátil, nie však v plnej výške, ale v zmysle § 11 ods. 4 prvá veta cit. zákona krátený o sumu 6,70 eur (16,50 - 6,70 = 9,80 eur). Proti tomuto rozhodnutiu podala odvolanie žalobkyňa. Navrhla, aby odvolací súd napadnuté uznesenie zmenil tak, že jej vráti preplatok v plnej výške 16,50 eur. Odvolací súd prejednal odvolanie bez nariadenia pojednávania a dospel k záveru, že odvolanie treba odmietnuť. Napadnuté uznesenie bolo žalobkyni doručené dňa 12.02.2015. 15 - dňová lehota na podanie odvolania začala žalobkyni plynúť dňa 13.02.2015 a uplynula dňom 27.02.2015, ktorý pripadol na piatok. Žalobkyňa podala odvolanie na pošte až dňa 02.03.2015, teda oneskorene. Keďže žalobkyňa podala odvolanie oneskorene, odvolací súd ho odmietol podľa § 218 ods. 1 písm. a/ O.s.p. O trovách odvolacieho konania odvolací súd rozhodol podľa § 146 ods. 1 písm. c/, v spojení s § 224 ods. 1 O.s.p. Poučenie: Proti tomuto uzneseniu odvolanie nie je prípustné.

